### Beslutninger

Kenny Frandsen og Peder Schmidt kunne tiltræde indstillingen i overensstemmelse med Magistratens anbefaling.

Georg Holst kunne tiltræde indstillingen med forbehold for placering af vand- og naturparker og de hertil udlagte perspektivarealer samt VE-anlæg som beskrevet i Kommuneplan 2025.

Albert Dam kunne tiltræde indstillingen, men tog forbehold for afsnit 2.4 ”[adresse]”.

Nick Nørgaard kunne tiltræde indstillingen med forbehold for punkt 2.4 ”[adresse]” og punkt 5.1 ”Energi og Kommunikation”.

Gertrud Søndergaard og Henriette Bech tog forbehold.

###

.

### Resume

Kommuneplan 2025 er en fuld revision, der er bygget op om tre hovedprincipper:

1. Mosaik af bæredygtige lokalområder

2. Udvikling med landskab, natur og vand

3. Fokuseret byvækst

Udviklingen tager udgangspunkt i de lokale forhold og samspil mellem interesser, og hverdagslivet styrkes med principperne for 15-minuttersbyen. Der er udarbejdet byskitser for tre byer og flere følger i de kommende år.

Der vil ske store forandringer af landskaberne i de kommende år, da arealer til vand- og naturparker skal bidrage til grundvandsbeskyttelse, trivsel, outdoor, biodiversitet, CO2-reduktion og klimatilpasning.

En fokuseret tilgang til byvæksten erstatter vækstakster og fortætningspunkter. Der kan fortsat udvikles i andre byområder, hvis det bidrager positivt til lokalområdet.

Forslag til Kommuneplan 2025 har været i offentlig høring fra den 27. juni til den 14. september 2025. Der er indkommet 783 høringssvar. Herudover er der rettet henvendelse fra en række styrelser og myndigheder med bemærkninger til indholdet i forslaget, som besvares i bilagsmaterialet.

### Beslutningspunkter

Det indstilles:

At 1) Forslag til Kommuneplan 2025 (bilag 1) vedtages endeligt med de ændringer, der fremgår af indstillingens punkt 5 (se uddybning i bilag 4A og bilag 4B),

At 2) bemærkninger fra den offentlige høring besvares som det fremgår af bilag 2,

At 3) den sammenfattende redegørelse (bilag 6) for miljøvurderingen godkendes,

At 4) der igangsættes en fornyet høring i form af et kommuneplantillæg for at ændre rammebestemmelserne for en række arealer ejet af BaneDanmark og for at ændre to rammeområder fra offentlige formål til boligformål,

At 5) to områder jf. bilag 8 tilbageføres fra byzone til landzone

At 6) Byrådet godkender, at Tillæg nr. 176 og nr. 179 fremlægges som forslag til tillæg til Kommuneplan 2025 efter dens endelige vedtagelse (se uddybning i bilag 7).

### Sagsforløb

Udvalg: Magistraten

Dato: 25-11-2025

Herdis Laursen: 10

Fremsendes til [adresse] med bemærkning, at Magistraten i mødet den 25. november 2025 anbefaler, at byrådet tiltræder Borgmesterens Afdelings og Magistratsafdelingen for Teknik og Miljøs indstilling af 12. november 2025.

Venstre, Liberal Alliance, Socialistisk Folkeparti og Alternativet tog forbehold.

Udvalg: [adresse]

Dato: 03-12-2025

Herdis Laursen: 4

Fremsendes sammen med de to ændringsforslag af 2. december 2025 fra Velfærdslisten de Rød-Grønne til Teknisk Udvalg til behandling i henhold til beslutning i byrådets møde den 3. december 2025.

Udvalg: Teknisk Udvalg

Dato: 10-12-2025

Herdis Laursen: 5

Der var foretræde til sagen, hvorefter udvalget stillede spørgsmål til de foretrædende og forvaltningen. Udvalget besluttede herefter at udsætte sagen med henblik på politisk behandling og forvaltningens besvarelse af udvalgets spørgsmål.